text: [{"text_idx": "#000000", "text": "Faroesoccer er ein ga\u0301va fra\u0301 himni til okkum, i\u00f0 da\u0301ma v\u00e6l at fa\u0301ast vi\u00f0 ella lesa hagt\u00f8l yvir ymiskt, i\u0301 hesum f\u00f8ri\u00f0 fo\u0301tbo\u0301lt. Faroesoccer er ein datagrunnur vi\u00f0 do\u0301marase\u00f0lum fra\u0301 teimum flestu deildunum i\u0301 f\u00f8royskum fo\u0301tbo\u0301lti, eisini kvinnufo\u0301tbo\u0301lt og landsli\u00f0shagt\u00f8l eru at finna."}, {"text_idx": "#000001", "text": "Hyggja vit eftir t\u00f8lunum fyri TB i\u0301 Effodeildini 2013 so kann sta\u00f0festast at vit fingu i\u0301 a\u0301r 23 stig fyri 27 dystir, me\u00f0an vit i\u0301 2012 fingu 24 stig, sum akkura\u0301t var nokk til at bjarga\u00f0 okkum takka\u00f0 veri\u00f0 ma\u0301lu\u0301rt\u00f8kuni. I\u0301 2012 skutu vit 30 ma\u0301l, i\u0301 a\u0301r eitt sindur f\u00e6rri 27."}, {"text_idx": "#000002", "text": "Fyri at hava bjarga\u00f0 okkum i\u0301 a\u0301r h\u00f8vdu vit skula havt 29 stig, ti\u0301 okkara ma\u0301lmunur var so no\u0301gv verri enn tann hja\u0301 KI\u0301."}, {"text_idx": "#000003", "text": "B\u00e6\u00f0i i\u0301 2012 og i\u0301 2013 megna\u00f0i Effoli\u00f0i\u00f0 at vinna fimm dystir. I\u0301 a\u0301r, sum vit \u00f8ll eru kunnug um so vunnu vit a\u0301 KI\u0301 og AB i\u0301 seinnu helvt. Samanlagt fingu vit 7 stig i\u0301 seinnu helvt fra\u0301 21/7 \u2013 26/10. Me\u00f0an ta\u00f0 bleiv til 16 stig i\u0301 fyrru helvt."}, {"text_idx": "#000004", "text": "Nevnast skal eisini at ta\u00f0 vo\u0301ru fleiri heimadystir i\u0301 fyrru helvt av kappingara\u0301rinum. 8 u\u0301t av 15 vo\u0301ru heimadystir i\u0301 fyrru helvt og 5 u\u0301t av 12 i\u0301 seinnu helvt. Serliga hja\u0301 einum uppflytara er ta\u00f0 a\u0301 heimav\u00f8lli at stigini skulu fa\u0301ast til h\u00f8lvdar."}, {"text_idx": "#000005", "text": "Eitt sindur av simplari rokning vi\u0301sir, at vit fingu 1,07 stig per dyst i\u0301 fyrru helvt, me\u00f0an tali\u00f0 var 0,58 stig per dyst seinnu helvt. Ta\u00f0 er eisini grei\u00f0ur munur a\u0301 hvussu u\u0301rt\u00f8kan var a\u0301 heimav\u00f8lli\u00f0, vit fingu 1,6 stig per dyst fyrru helvt, me\u00f0an vit bert fingu helvtina av ti\u0301, nevniliga 0,8 stig per dyst, i\u0301 seinnu helvt."}, {"text_idx": "#000006", "text": "H\u00f8vdu vit fingu li\u0301ka no\u0301gv burturu\u0301r heima seinnu helvt so h\u00f8vdu vit fingi\u00f0 8 stig u\u0301t av teimum 5 heimadystunum, hetta hev\u00f0i ikki i\u0301 s\u00e6r sja\u0301lvum broytt st\u00f8\u00f0una a\u0301lvarsliga."}, {"text_idx": "#000007", "text": "Ni\u00f0anfyri s\u00e6st eitt yvirlit yvir stigini, i\u00f0 vit megna at vinna okkum samantald gj\u00f8gnum leikumf\u00f8runum."}, {"text_idx": "#000008", "text": "Tey stigini, i\u00f0 serliga v\u00e6nta\u00f0 a\u0301 kontoini eru tey seks stigini, i\u00f0 vit veruliga a\u0301ttu at fingi\u00f0 okkum greitt og ty\u0301\u00f0iliga \u2013 talan er um ba\u0301\u00f0ar dystirnar mo\u0301ti 07 Vestur har vesturi. Tey seks stigini h\u00f8vdu gj\u00f8rt at vit enda\u00f0u a\u0301ri\u00f0 vi\u00f0 29 stig, akkura\u0301t nokk til at koma fram um KI\u0301."}, {"text_idx": "#000009", "text": "Gongdin a\u0301 stigatalvuni s\u00e6st ni\u00f0anfyri og millum anna\u00f0 s\u00e6st at vit liggja i\u0301 fleiri leikumf\u00f8r i\u0301 fyrru helvt a\u0301 einum 7. pla\u0301ssi\u00f0. Seinna helvt var to\u0301 sera einsforma har vit enda ni\u00f0ri a\u0301 9. pla\u0301ssi\u00f0 og vera liggjandi har til enda."}, {"text_idx": "#000010", "text": "Ikki oftani er ta\u00f0 s\u00e6\u00f0 at eitt li\u00f0 i\u0301 bestu deildini hevur, ta\u0301 a\u0301ri\u00f0 er fari\u00f0 at halla, havt tri\u0301ggjar venjarar gj\u00f8gnum a\u0301ri\u00f0. A\u0301ri\u00f0 byrja\u00f0i vi\u00f0 Hans Fro\u0301\u00f0a Hansen, si\u0301\u00f0ani var hann koyrdur eftir dystin mo\u0301ti I\u0301F i\u0301 Fuglafir\u00f0i, har I\u0301F vann 4-3 i\u0301 einum sera undirhaldandi dysti s\u00e6\u00f0 fra\u0301 a\u0301sko\u00f0arapla\u0301ssunum. Hetta var fyrsti dystur eftir summarste\u00f0gin. Hans Fro\u0301\u00f0i fekk sostatt 16 dystir vi\u00f0 Effoli\u00f0num hja\u0301 TB i\u0301 2013. Hann megna\u00f0i at fa\u0301a 16 stig inn a\u0301 TB kontoina."}, {"text_idx": "#000011", "text": "Bill McLeod Jacobsen var\u00f0 fingin at taka s\u00e6r av li\u00f0num inntil ein varandi loysn var kla\u0301r. Hann fekk tri\u0301ggjar dystir saman vi\u00f0 Effoli\u00f0num hja\u0301 okkum, tri\u0301ggjar torf\u00f8rar dystir har ta\u00f0 ikki spurdist naka\u00f0 stig burturu\u0301r."}, {"text_idx": "#000012", "text": "Si\u0301\u00f0ani bleiv avtalan vi\u00f0 Pa\u0301ll fingin i\u0301 lag og kom hann at standa a\u0301 odda fyri li\u00f0num til dystin mo\u0301ti I\u0301F heima. Hann enda\u00f0i vi\u00f0 einum 0-1 sigri til I\u0301F. Samanlagt fekk Pa\u0301ll a\u0301tta dystir i\u0301 a\u0301r og go\u0301vu teir 7 stig."}, {"text_idx": "#000013", "text": "Bill fekk 0 stig per dyst i\u0301 si\u0301num trimum dystum. Pa\u0301ll fekk 0,88 stig per dyst. Hans Fro\u0301\u00f0i fekk 1,0 stig per dyst."}, {"text_idx": "#000014", "text": "Mi\u00f0vegis i\u0301 kappingini hava vit ta\u00f0 sera trupult, talan er um ti\u0301\u00f0arskei\u00f0i\u00f0 fra\u0301 14. leikumfar til og vi\u00f0 20. leikumfar. Vit fa\u0301a ikki eitt einasta stig i\u0301 hesum dystunum og ta\u00f0 er turbulent vi\u00f0 venjaraskiftingum. Mo\u0301tst\u00f8\u00f0uli\u00f0ini eru i\u0301 hesum umf\u00f8runum tey sterkastu, ta\u0301 s\u00e6\u00f0 ver\u00f0ur burtur fra\u0301 tapinum mo\u0301ti AB a\u0301 Argjum i\u0301 14. leikumfari\u00f0."}, {"text_idx": "#000015", "text": "Hetta var ein dapur ti\u0301\u00f0 i\u0301 2013 vi\u00f0 so mongum o\u0301sigrum, samstundis sum AB fekk vind i\u0301 seglini og veruliga fo\u0301ta\u00f0i s\u00e6r, dro\u0301g seg upp um okkum og si\u0301\u00f0ani so\u0301u vit teir ikki aftur a\u0301 stigatalvuni, teir vo\u0301ru long gone."}, {"text_idx": "#000016", "text": "A\u0301rsins ho\u0301pur hevur samantalt veri\u00f0 umbo\u00f0a\u00f0ur av 26 leikarum. Av teimum hava ni\u0301ggju sp\u00e6lt omanfyri 2.000 minuttir. Leikarin vi\u00f0 flestum minuttum er Babacar Ndiour, sum hevur leikt 2.340 minuttir fyri felagi\u00f0 i\u0301 a\u0301r. Hann skeyt try\u0301 ma\u0301l i\u0301 a\u0301r."}, {"text_idx": "#000017", "text": "Merkisvert er eisini at the grand old man O\u0301li Johannesen hevur sp\u00e6lt 2.234 minuttir og hevur eins og Babacar skoti\u00f0 try\u0301 ma\u0301l. Imponerandi av ti\u0301 41-a\u0301ra gomlu legenduni."}, {"text_idx": "#000019", "text": "Fara vit til kortini, so si\u0301ggja vit at ta\u00f0 er mi\u00f0vallarkemparin, Martin Tausen, i\u00f0 hevur fingi\u00f0 flestu kortini, 9 gul, to\u0301 onki reytt. Vit hava fingi\u00f0 try\u0301 rey\u00f0 kort i\u0301 a\u0301r og fingi\u00f0 tey hava Ivan, O\u0301li og Poul."}, {"text_idx": "#000020", "text": "Poul Ingason gj\u00f8rdist toppskju\u0301tti i\u0301 felagnum vi\u00f0 7 ma\u0301lum. Eitt mi\u00f0al a\u0301ljo\u0301\u00f0andi 0,28 ma\u0301l per dyst. Hann leikti 25 dystir. I\u0301 mi\u00f0al vo\u0301ru ta\u00f0 297 minuttir millum ma\u0301lini hja\u0301 unga a\u0301lopsleikaranum."}, {"text_idx": "#000021", "text": "Umframt Poul hava Ndende og Ragnar skoti\u00f0 5 ma\u0301l. Ragnar skora\u00f0i eitt ma\u0301l fyri hv\u00f8rjar 241 minuttir hann leikti fyri Effodeildarli\u00f0i\u00f0."}, {"text_idx": "#000022", "text": "Hetta vo\u0301ru so n\u00f8kur av teimum hagt\u00f8lunum, i\u00f0 vit h\u00f8vdu at bor\u00f0rei\u00f0a fyri tykkum i\u0301 hesum umfarinum."}, {"text_idx": "#000023", "text": "Hvussu ho\u0301purin ver\u00f0ur til komandi a\u0301r, ta\u0301 vit fara at leika 1. deildar fo\u0301tbo\u0301lt er ikki avgj\u00f8rt enn, men vit her a\u0301 heimasi\u0301\u00f0uni fara sja\u0301lvsagt at bera ti\u0301\u00f0indi um TB, so hv\u00f8rt tey daga undan."}, {"text_idx": "#000024", "text": "Eitt er so vist og ta\u00f0 er at vit skulu i\u0301 komandi kappingara\u0301r leika leygardagsfo\u0301tbo\u0301lt, millum anna\u00f0 ver\u00f0ur grannauppger\u00f0 millum besta li\u00f0i\u00f0 hja\u0301 TB og teimum fyri sunnan, Football Club Su\u00f0uroy a\u0301 skra\u0301nni aftur. To\u0301 so var hendan grannauppger\u00f0in gamani\u0301 eisini i\u0301 a\u0301r, men ta\u0301 vo\u0301ru ta\u00f0 besta li\u00f0i\u00f0 hja\u0301 FC Su\u00f0uroy i\u00f0 m\u00f8tti okkara 1. deildarli\u00f0i\u00f0. Av teimum trimum uppger\u00f0unum vunnu vit tveir av dystunum."}, {"text_idx": "#000025", "text": "Something is wrong.Instagram token error."}]